Die wêreld in foto’s – 4 Junie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Moslems bid buite die Moskou Katedraal Moskee in Moskou, Rusland, gedurende die Eid al-Fitr-viering, ŉ fees wat deur Moslems wêreldwyd gevier word. Eid al-Fitr vind plaas aan die einde van die Moslems se heilige maand van Ramadaan. (Foto: Alexander Zemlianichenko, AP) President Donald Trump (links in die middel) en Britse eerste minister Theresa May (regs in die middel) praat gedurende ŉ sakegesprek by die St. James-paleis in Londen. (Foto: Alex Brandon, AP) Switserland se Stan Wawrinka dien teen Switserland se Roger Federer gedurende die kwarteindronde-wedstryd van die Franse Ope-tennistoernooi by die Roland Garros-stadion in Parys. (Foto: Michel Euler, AP) ŉ Vrou loop langs die Margitbrug op die oewer van die Donaurivier in Boedapest, Hongarye, waar ’n veerboot Woensdag 9 Mei omgeslaan het. Die liggame van nog twee slagoffers wat op dié toerboot was, is Maandag deur duikers gevind. (Foto: Laszlo Balogh, AP) Straatverkopers loop langs ŉ bergpad in Dharmsala, Indië, en verkoop spookasem. (Foto: Ashwini Bhatia, AP)